cyanic-selkie/wikianc huggingface dataset:
Direktiivi tekijänoikeudesta digitaalisilla sisämarkkinoilla
Vastustus
Akateeminen kritiikki on painottanut huolta artikla 11:n vaikutuksesta verkkojulkaisujen lukijuuteen ja artikla 13:n pakotteisiin palveluntarjoajille, joka hyödyttäisi alan "isoja pelureita". Säädöstä avoimesti vastustavia yksilöitä ovat olleet koomikko Stephen Fry, kirjailija Neil Gaiman, Tim Berners-Lee, WWW:n keksijä, Vint Cerf, Internetin protokollan kehittäjä ja Jimmy Wales, Wikipedian perustaja. He tuovat esiin huolia koskien lataussuodattimien kalleutta ja tehokkuutta ja niiden negatiiviseen vaikutukseen verkon sananvapaudelle. Human Rights Watch ja Toimittajat ilman rajoja kiinnittivät myös huolta vaikutuksiin sananvapaudelle. Tutkijoiden julkaisukoalitio (Scholarly Publishing and Academic Resources Coalition) SPARC Europe pyysi artikla 11:n poistamista väittäen, että sen mukana "viimeisen kahden vuosikymmenen uutiset tulisivat vähemmän saavutettavaksi tutkijoille ja yleisölle, johtaen vinoumaan laajan yleisön tiedossa ja muistissa menneistä tapahtumista", ja jos se ulotetaan akateemiseen julkaisemiseen, se "pyytäisi lukijoilta maksamaan kustantajille pääsystä teoksiin, joista tekijät, instituutiot tai lehdistön tukijat ovat jo maksanet kustantajille päästäkseen ilmaiseksi kaikkien avoimen saavutettavuuden piiriin.
Change.org:in vetoomus sai kokosi 850 000 allekirjoitusta 5. heinäkuuta 2018 mennessä. Muutama päivä ennen parlamentin äänestystä Wikipedia aloitti kampanjan direktiiviä vastaan.
Suurimmat sanomalehdet ovat julkaisseet laajasti kriittisiä selostuksia ehdotuksesta Itävallassa Ranskassa,, Saksassa , Irlannissa , Italiassa  , Puolassa , Espanjassa ja Slovakiassa.
145 organisaatiota ihmisoikeuksien ja digitaalisten oikeuksien ja median vapauden sekä kustannusaloilta, kirjastoista, koulutusjärjestöistä, ohjelmistokehittäjistä ja internetin palveluntarjoajista allekirjoittivat kirjeen huhtikuun 26. 2018, jossa vastustettiin ehdotettua lainsäädäntöä. Vastustajien joukossa oli Electronic Frontier Foundation, Creative Commons, European Digital Rights, the Max Planck Society , useita Wikimedian jaostoja ja Wikimedia Foundation (Wikipedian emojärjestö). Italiankielinen Wikipedia, jota myöhemmin seurasi muut, kuten espanjan-, viron-, latvian-, puolan-, ranskan- ja portugalinkieliset Wikipediat, jotka sulkivat sivunsa lukijoiltaan heinäkuun 3. ja 5. välisenä aikana. Englanninkieliseen Wikipediaan lisättiin sivuille banneri, jossa pyydettiin lukijoita Euroopassa ottamaan yhteyttä edustajiinsa Euroopan parlamentissa.
Euroopan parlamentin jäsenet jotka vastustavat muutoksia ovat muun muassa Julia Reda, Heidi Hautala, ja brittipoliitikko Daniel Dalton. Julia Reda kuvaa direktiivin takana olevia suurina mediayhtiöinä, jotka yrittävät pakottaa "julkaisualustat ja hakukoneet käyttämään niiden tiivistelmiä (snippets) ja maksamaan niistä". Lainsäädäntöä vastustaa puolueista muun muassa Euroopan vihreä puolue.
James M. Cox
thumb|James M. Cox James Middleton Cox (31. maaliskuuta 1870 – 15. heinäkuuta 1957) oli yhdysvaltalainen demokraattipoliitikko, joka oli presidenttiehdokkaana vuoden 1920 vaaleissa.
Cox istui Ohion edustajana Yhdysvaltain edustajainhuoneessa 1909–1913. Hän toimi Ohion kuvernöörinä vuosina 1913–1915 ja 1917–1921. Hän oli demokraattien presidenttiehdokas vuonna 1920, mutta hävisi Warren G. Hardingille.
Mosjøen
Mosjøen (eteläsaameksi Mussere, pohjoissaameksi Mussir) on kaupunki Vefsnin kunnassa Nordlandissa, Norjassa. Kaupungissa asuu 9700 ihmistä, ja kunnassa asuu 13.400 ihmistä. Mosjøen on Nordlandin toiseksi vanhin kaupunki, se sai kaupunkioikeudet vuonna 1875. Kaupungissa on satama, lentoasema ja rautatieasema. Kaupungin ehkä tunnettuin matkailukohde on Sjøgata (Merikatu), jolla on Pohjois-Norjan pisin yhtenäinen puutalorivi. Tunnettu on myös vuori Øyfjellet, joka on 818 metriä korkea ja sijaitsee aivan kaupungin länsipuolella.
Gary Dilley
Gary J. Dilley (s. 15. tammikuuta 1945 Washington) on yhdysvaltalainen kilpauimari, joka saavutti olympiahopeaa selkäuinnissa vuonna 1964.
Dilley saavutti Tokion olympialaisissa 1964 hopeaa 200 metrin selkäuinnissa ajalla 2.10,5. Hän hävisi joukkuetoverilleen Jed Graefille 0,2 sekuntia molempien alitettua aiemman maailmanennätyksen mutta voitti Yhdysvaltain kolmoisvoiton varmistaneen Bob Bennettin 2,6 sekunnilla. Vuoden 1965 universiadeissa Budapestissa Dilley voitti kultaa 200 metrin selkäuinnissa ja 4 × 100 metrin vapaauintiviestissä. Hän voitti Yhdysvaltain yliopistomestaruudet 100 ja 200 jaardin selkäuinnissa vuosina 1965 ja 1966.
Dilley työskenteli urheilu-uransa jälkeen hammaslääkärinä.
Kalixin rautatieasema
Kalixin rautatieasema on tavaraliikenteen käytössä oleva rautatieliikennepaikka Kalixin kunnassa Ruotsin rataverkkoon kuuluvalla rataosalla. Liikennepaikka on avattu liikenteelle vuonna 1961, kun Morajärveltä alkava ja Perämeren rantaan päättyvä rataosuus otettiin käyttöön.
Liikennepaikka on miehittämätön, eikä siellä ole lipunmyyntiä tai henkilöliikenteen palveluja. Tavaraliikennettä hoitaa Green Cargo. Vaihtotyöt hoitaa päivittäin Bodenista saapuva Green Cargon operoima järjestelyjuna.
Snail Bob
Snail Bob on yhdysvaltalainen videopelisarja. Tähän saakka on ilmestynyt 8 Snail Bob -peliä. Peleissä on tarkoitus auttaa Bob-etanaa pääsemään tasoja, joiden läpi pääseminen vaatii logiikkaa. Sarjassa esiintyy myös paljon vihollisia, kuten ampiaisia ja hämähäkkejä.
Moottoripyöräilyn Grand Prix -kausi 1973
Moottoripyöräilyn Grand Prix -kausi 1973 oli kaikkien aikojen 25. MotoGP-kausi. Kaudella kilpailtiin viidessä eri luokassa maailmanmestaruudesta; 500-, 350-, 250-, 125- ja 50-kuutioissa. Kautta varjosti Jarno Saarisen ja Renzo Pasolinin kuolema.
350cc (10 parasta)
Kauden 11:stä kilpailusta 6 parasta laskettiin mukaan loppupisteisiin.
King and Queenin piirikunta
King and Queenin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 7 025 vuonna 2019. Piirikunnan hallintokeskus on King and Queen Court Housen kunta. Piirikunta perustettiin vuonna 1691.
Suntuubi.com
Suntuubi.com oli vuonna 2006 perustettu ilmainen kotisivutyökalu ja verkkoyhteisö. Palvelu oli suomenkielinen. Se oli toteutettu Putteri-työkalulla. Sivuston käyttäjät saivat sivuilleen ilmaisen kuvagallerian, vieraskirjan, blogin, keskustelufoorumin sekä kävijätilastoinnin. Suntuubi.comissa käytetty valuutta oli Krediitit. Krediiteillä voi hankkia esim. domaineja ja mainostusta kotisivulle.
Ilja Konovalov
Ilja Valerjevitš Konovalov (s. 4. maaliskuuta 1971 Jefrosimovka, Neuvostoliitto) on uransa jo päättänyt venäläinen moukarinheittäjä. Hän voitti MM-pronssia vuoden 2001 MM-kisoissa Edmontonissa tuloksella 80,27. Konovalov osallistui kolmiin kesäolympialaisiin, joissa hänen paras sijoituksensa oli vuoden 2000 kisojen viides sija. Konovalov voitti pronssia vuoden 1997 kesäuniversiadeista Cataniasta. Hänen ennätyksensä on vuonna 2003 Tulassa heitetty 82,28.
Suntuubi.com
Palvelun omisti MMD Networks Oy. Palvelu lopetti toimintansa 30. kesäkuuta 2020.
Ilja Konovalov
Konovalov jäi kiinni dopingin käytöstä joulukuussa 2006. Hän sai kahden vuoden kilpailukiellon ajalle 20.2.2007–19.2.2009.
Tarhakultasade
Tarhakultasade (Laburnum × watereri) on kalju- (L. alpinum) ja etelänkultasateen (L. anagyroides) välinen risteymä. Se on puu tai pensas, jolla on keltaiset kukat pitkissä riippuvissa tertuissa. Tuntomerkeiltään tarhakultasade on kalju- ja etelänkultasateen välimuoto. Lehdet ovat jakautuneet kolmeen sormimaiseen lehdykkään. Lehdyköiden alapinnan karvojen pituus on 0,5–1 millimetriä, karvoitus on pidempi kuin etelänkultasateen lehdyköissä, runsaampi kuin kaljukultasateen. Risteymä tekee siemeniä heikosti tai ei lainkaan.
Tarhakultasateen kantalajit kasvavat alkuperäisinä eteläisessä Euroopassa. Risteymä esiintyy luontaisesti ainakin Sveitsissä. Sitä viljellään hyvin yleisesti koristekasvina ja se esiintyy myös viljelykarkulaisena muilla alueilla.
Boltzmannin aivot
Boltzmannin aivot on ajatuskokeeksi tarkoitettu väite, jonka mukaan on todennäköisempää, että yksittäiset aivot muodostuvat spontaanisti ja lyhyesti tyhjyyteen, kuin että koko universumi olisi syntynyt modernin tieteen kuvaamalla tavalla. Näin ollen koko tuntemamme todellisuus voisi olla vain tyhjyyteen syntyneiden aivojen kuvittelema harha. Argumentin nimi viittaa 1800-luvulla eläneeseen fyysikko Ludwig Boltzmanniin, jonka mukaan tuntemamme universumi on syntynyt avaruudessa tapahtuneen hyvin harvinaisen häiriön seurauksena. ”Boltzmannin aivot” -väite on äärimmilleen viety johtopäätös siitä, että pienen mittakaavan häiriö on todennäköisempi kuin ison mittakaavan.
S/S Eira
S/S Eira oli suomalainen rahtilaiva, joka sai pohjakosketuksen ja upposi Hankoniemen edustalla 9. joulukuuta 1969.
Helsinkiläisen Etelä-Suomen Laiva Oy:n omistama Eira oli tulossa kalkkikivilastissa Gotlannista Koverhariin, kun se sai pohjakosketuksen Hankoniemen edustalla Ajaxin poijun luona. Laivalla olleet matkustajat ja osa miehistöä siirtyivät paikalle tulleeseen pelastusristeilijä Russaröön, mutta jotkut miehistön jäsenet laivan yliperämiehen johdolla jäivät vielä alukseen yrittämään sen pelastamista. Laivaa lähdettiin hinaamaan, mutta sen raskas lasti ja alukseen sisään virrannut vesi tekivät pian hinauksen mahdottomaksi, ja lopulta hinausvaijerikin katkesi. Eira upposi sitten noin 50 metrin syvyyteen Ajaxin ja Längdenin välille.
Vuonna 1984 Eiran hylystä alettiin poistaa sinne jäänyttä 10 tonnin öljyerää. Suurin osa öljystä oli nähtävästi kuitenkin valunut mereen jo uppoamisen yhteydessä, sillä puhdistustyössä kerättiin lopulta vain pieniä määriä öljyä talteen.
S/S Eira oli rakennettu vuonna 1953 Blainvillessa Ranskassa. Alus oli aluksi nimeltään Théodore Laurent, kunnes se ostettiin vuonna 1965 Suomeen. Sen vetoisuus oli 3 863 brt, suurin kulkunopeus 12 solmua, pituus 116,6 metriä, leveys 15 metriä ja syväys 6,5 metriä. Laivan voimanlähteenä oli kaksi höyrykonetta joiden yhteisteho oli 2160 hevosvoimaa.
Mortal Kombat: Shaolin Monks
Mortal Kombat: Shaolin Monks on yhdeksäs Mortal Kombat -pelisarjaan kuuluva peli. Peli on muutettu täysin edeltäjistä, sillä sen koko taistelujärjestelmä on muutettu. Pelissä on nyt myös kahden pelaajan yhteinen co-op.
Vantaan viihdeorkesteri
thumb|290px|Konserttitalo Martinus Vantaan [[Martinlaaksossa on Vantaan viihdeorkesterin kotisali.]] Vantaan viihdeorkesteri on ammattimuusikoista koostuva Vantaalla toimiva sinfoniakokoonpano, joka ainoana Suomessa on keskittynyt viihdemusiikkiin.
Vantaan viihdeorkesterin sai alkunsa vuonna 1948, jolloin Helsingin autokoritehtaan henkilökunta perusti Tikkurilaan voittoa tavoittelemattoman yhdistyksen, Vantaan orkesteri ry:n. Pian orkesteri täydentyi muiden paikallisten yritysten henkilökunnalla ja vuonna 1950 orkesterin taustayhteisöksi perustettiin Tikkurilan Orkesteriyhdistys ry. Tämä sai hieman taloudellista tukea kotikunnaltaan (Helsingin maalaiskunta).
Sittemmin vuonna 1987 Martinlaaksoon valmistuneesta konserttitalo Martinuksesta tuli orkesterin kotisali. Merkityksellistä oli myös, että orkesterille myönnettiin tuolloin sen toiminnan turvaava toiminta-avustus.
Vuonna 1998 orkesteri sai tunnustuksena Vantaan kulttuuripalkinnon.
Jousikvartetista 65 muusikon täysikokoiseen sinfoniaorkesteriin taipuvan orkesterin ylikapellimestari vuoden 2011 alusta lähtien on walesilaissyntyinen Nick Davies. Vuosina 1988–2009 orkesterin taiteellisena johtajana toiminut Markku Johansson loi perustan orkesterin suuntautumiselle viihdemusiikkiin.
Orkesterin kapellimestareina ovat viime vuosina vierailleet mm. Atso Almila, Jari Puhakka ja Riku Niemi.
Luettelo pikkuplaneetoista: 46001–47000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 46001:stä ja päättyen 47000:een. Kokonaisen luettelon löytää katsomalla Luettelo pikkuplaneetoista.
Kangasala-talo
Kangasala-talo on Kangasalan keskustaan syksyllä 2014 valmistunut rakennus, jossa on kaupunginvaltuuston ja -hallituksen kokoustilat sekä kulttuurikeskus. Talossa on monitoimisali, ja talo on rakennettu etenkin musiikkia ja teatteria varten sekä kuvataiteen tarpeisiin. Kulttuurikeskuksessa avautui tammikuussa 2015 taidemuseo, ja siinä on myös vaihtuvien näyttelyiden tila. Talon eteen on sijoitettu Kimmo Pyykön pronssiveistos Dialogi. Rakennuksesta on yhteys vuonna 2010 valmistuneeseen Kangasalan kirjastoon.
Talon rakentaminen ja hallinnointi
Rakennuksen on suunnitellut arkkitehtitoimisto Mikko Heikkinen ja Markku Komonen, jossa hanketta on vetänyt arkkitehti Markku Puumala. Rakennuksen julkisivu on patentoidulla menetelmällä käsiteltyä betonia, jonka pinta on tummanruskeaa ja vaikuttaa ruosteiselta. Talon suunnittelussa on avustanut kuvanveistäjä Pertti Kukkonen. Talon kustannukset olivat noin 12 miljoonaa euroa ja kunnan toiminta-avustus talolle on noin puoli miljoonaa euroa vuodessa. Talon toimintaa hoitaa vuonna 2013 perustettu Kangasala-talo Oy, jonka toimitusjohtajana on musiikin maisteri Timo Kotilainen.
Kangasala-talo valittiin Vuoden 2015 betonirakenteeksi.
Kangasala-sali
Kangasala-talon monitoimisali, jota kutsutaan Kangasala-saliksi, on 290-paikkainen. Salin seinällä on Kimmo Pyykön reliefi Mielen maisema. Talossa on konsertteja varten Steinway-flyygeli.
Kimmo Pyykkö -taidemuseo
Kangasala-talossa oleva taidemuseo on nimeltään Kimmo Pyykkö -taidemuseo. Taidemuseossa on näyttelytiloja 400 m². Museon ensimmäisessä ja toisessa kerroksessa on taidemuseon vaihtuvien näyttelyiden tilat. Kolmannessa kerroksessa on Kimmo Pyykön teosten pysyvä näyttely Pitkän matkan ateljee, joka kertoo Pyykön urasta. Taidemuseon sisäänkäynnin luona ulkoseinässä on Pyykön pronssinen teos Elämänkaari.
Kritiikkiä
Kangasala-talo herätti vastustusta, ja sitä vastaan kerättiin adressi. Keskustelu taloa vastaan ja sen puolesta oli poikkeuksellisen voimakasta päätöksenteko- ja rakennusvaiheessa. Teemu Mäen esiintyminen talolla 7.3.2015 aiheutti voimakasta keskustelua ja mielenosoituksen.
Videoerotuomari
VAR-protokollaa käytetään silloin, kun pelissä tapahtuu selkeä ja ilmeinen tuomarivirhe tai vakava huomaamatta jäänyt tapahtuma. Nämä tilanteet ovat maali, rangaistuspotku, suora punainen kortti ja väärän pelaajan poistaminen kentältä. Videoerotuomari tarkkailee videohuoneessa koko ajan TV-kuvaa ja tarkastaa automaattisesti kaikki edellä mainitut tilanteet. Hän katsoo tilanteita eri kamerakulmista ja eri toistonopeuksilla. Videoerotuomari ja muut erotuomariston jäsenet voivat suosittaa videotarkastelua erotuomarille, mutta erotuomari tekee itse päätöksen siitä, turvaudutaanko videotarkasteluun. Jos videotarkasteluun ryhdytään, VAR kertoo erotuomarin korvanappiin käsityksensä tilanteen kulusta. Erotuomari voi tehdä päätöksensä VAR:n kertoman pohjalta tai mennä itse katsomaan tilanteen VAR-ruudulta kentän laidalta.
Jalkapallotapahtumia, joissa käytetään VARia, on 88, kuten Serie A:ssa, MM-kisoissa, Valioliigassa ja Bundesliigassa.
Marne (departementti)
Marne on Ranskan departementti numero 51. Se on saanut nimensä Marne-joen mukaan. Departementti sijaitsee Pohjois-Ranskassa Champagne-Ardennen hallintoalueella. Departementti on pinta-alaltaan 8 162 neliökilometriä ja siellä on 565 840 asukasta (vuonna 2006). Marnen pääkaupunki on Châlons-en-Champagne, mutta Reims on Marnen suurin kaupunki. Marne on jaettu edelleen viiteen arrondissementtiin, 44 kantoniin ja 619 kuntaan.
Marnen departementti syntyi Ranskan vallankumouksen yhteydessä 4. maaliskuuta 1790. Marne muodostettiin osasta Champagnen provinssia.
Annaburg
Väestö
Sen väkiluku 12. joulukuuta 2018 oli 6 731 asukasta. Vuonna 2011 Annaburgin ikäjakauma oli: 12,6 prosenttia alle 17-vuotiaita, 62,9 prosenttia 18–64-vuotiaita ja 24,6 prosenttia yli 65-vuotiaita. Suurin ikäryhmä vuonna 2011 oli 50–59-vuotiaat, joita oli kaupungissa 1 391 henkilöä. Annaburgin asukkaista 99 prosenttia oli vuonna 2011 Saksan kansalaisia ja 95 prosenttia asukkaista oli syntynyt Saksassa.
Euroopan kulttuuripääkaupunki
Euroopan kulttuuripääkaupunki on Euroopan parlamentin ja komission päättämä ohjelma, jossa kaupunkeja valitaan Euroopan kulttuuripääkaupungeiksi hakemuksista.
Euroopan unioni on valinnut yhden tai useamman kaupungin Euroopan kulttuuripääkaupungiksi vuodesta 1985 lähtien. Kulttuuripääkaupunkiohjelman avulla EU on halunnut lisätä Euroopan kansalaisten vuorovaikutusta sekä esitellä Euroopan kulttuurien rikkautta ja moninaisuutta. Valitussa kaupungissa kulttuuritoiminta kehittyy ja matkailijoiden määrä lisääntyy. Kulttuuripääkaupunki voi olla myös EU:n ulkopuolelta: esimerkiksi Norjasta kulttuuripääkaupunkina oli Bergen vuonna 2000 ja Stavanger vuonna 2008. Lisäksi Puola ja Tšekki eivät kuuluneet vielä EU:hun, kun Krakova ja Praha olivat kulttuuripääkaupunkeina vuonna 2000.
Suomesta kulttuuripääkaupunkeina ovat olleet Helsinki vuonna 2000 ja Turku 2011. Oulu taas valittiin vuoden 2026 toiseksi kulttuuripääkaupungiksi. Hakijoina olivat myös Tampere ja Savonlinna.
Nokia XR21
Nokia XR21 on HMD Globalin 3. toukokuuta 2023 julkistama älypuhelin.
Puhelimessa on kahdeksanydinprosessori ja 6,49 tuuman näyttö, joka tukee 120 hertsin virkistystaajuutta. Tallennustilaa on 128 gigatavua ja keskusmuistia kuusi gigatavua. Puhelimessa on kaksi takakameraa, joista toinen on 64 megapikselin pääkamera ja toinen kahdeksan megapikselin ultralaajakulmakamera. Etukameran tarkkuus on 16 megapikseliä. Akun kapasiteetti on 4 800 milliampeerituntia, ja se tukee 33 watin latausta. Käyttöjärjestelmänä on Android 12. Puhelimelle on luvattu kolme vuotta versiopäivityksiä ja neljä vuotta tietoturvapäivityksiä.
Nokia XR21 on tehty rakenteeltaan erityisen kestäväksi. Se on pölyn- ja vedenkestävä, ja sen IP-luokitus on 68. Laite kestää tunnin upotuksen 1,5 metrin syvyyteen ja pudotuksen 1,8 metristä.
Nuestra Señora de la puria y limpia Concepción
Nuestra Señora de la puria y limpia Concepción tai lyhyemmin Nuestra Señora de la Concepción oli espanjalainen kauppa-alus. Alus laskettiin vesille Havannassa, Kuubassa vuonna 1620. Puurunkoinen 600 tonnin alus oli varustettu 40 tykillä, ja sen miehistönä oli 500 miestä.
Aluksen uran ensimmäiset kaksi vuosikymmentä eivät ole tiedossa. Vuonna 1639 Espanjan kauppavirasto vuokrasi aluksen ja määräsi sen 20 aluksen osaston lippulaivaksi. Laivasto purjehti Vera Cruziin 64 päivässä ja purki lastinsa. Alukset jäivät satamaan talveksi.
Laivasto lähti paluumatkalle 23. heinäkuuta 1641. Concepciónille oli lastattu 35–140 tonnia hopeaa, kultaa ja 1 200 paalia väriaineita ja muuta arvotavaraa. Lastin arvo oli yhden ja neljän miljoonan peson välillä. Aluksen päällikkö Don Juan de Villavicenio pyysi lupaa korjata aluksensa Havannan satamssa, mutta pyyntö evättiin jopa sen jälkeen, kun laivasto joutui palaamaan takaisin satamaan Concepciónilla havaitun vuodon vuoksi. Vuoto korjattiin, ja laivasto lähti matkaan 20. syyskuuta, kuukauden verran normaalia Espanjan aarrelaivojen purjehduskautta myöhässä.
Kahdeksan päivää lähdön jälkeen laivasto joutui hurrikaanin kouriin Floridan niemimaan edustalla. Myrsky upotti aluksista yhdeksän, ja vain kaksi jatkoi matkaansa kohti Espanjaa. Myrsky tyyntyi 1. lokakuuta, ja Concepción kääntyi kohti Puerto Ricon satamaa. Vaurioitunut alus juuttui 31. lokakuuta karille Abrojosin riutalla Hispaniolan (nyk. Haitin saari) pohjoispuolella, paikassa 20°43 pohjoista leveyttä. Kahta päivää myöhemmin alus hajosi merenkäynnissä. Aluksen miehistöstä 33 miestä pelastui laivaveneellä Hispaniolan saarelle ja 240 muuta pääsi saarelle rakentamillaan lautoilla.
Aluksen hylyn löytämiseksi ja lastin pelastamiseksi järjestettiin useita tutkimusmatkoja, mutta vasta vuonna 1688 kapteeni William Phips onnistui paikantamaan laivan hylyn. 7. helmikuuta ja 19. huhtikuuta välisenä aikana Phipsin sukeltajat nostivat hylystä 25 tonnia hopeaa, seitsemän tykkiä ja hieman kultaa. Nostetun lastin arvo oli 250 000 puntaa.
Myöhemmin hylkyä etsivät muun muassa ranskalainen tutkimusmatkailija Jacques Cousteau miehineen sekä yhdysvaltalainen aarteenmetsästäjä Burt Webber. Cousteau miehineen löysi Silvermatalikolle 1700-luvun puolivälissä uponneen kauppalaivan. Burtin miehistö löysi Concepciónin hylyn ja nosti hylystä miljoonien dollareiden arvosta kultaa.
Otto Toivonen
Otto Toivonen (27. maaliskuuta 1884 Urjala – 16. helmikuuta 1977 Helsinki) oli suomalainen luennoitsija ja sosialidemokraattien kansanedustaja.
Toivosen vanhemmat olivat suutari David Toivonen ja Ida Johanna Kivijärvi. Toivonen oli paimenena vuodesta 1890 lähtien ja myöhemmin hän toimi suutarina kotikunnassaan Urjalassa vuoteen 1910 saakka. Vuodesta 1910 Toivonen toimi Sosialidemokraattisen työläisnuorisoliiton ja puolueen luennoitsijana Hämeenlinnassa.
Toivonen oli sosialidemokraattien kansanedustajana vuosina 1917, 1922–1929, 1933–1945 ja 1951–1954 edustaen Hämeen läänin eteläistä vaalipiiriä. Toivonen toimi presidentin valitsijamiehenä vuosien 1925, 1931, 1937, 1940, 1943, 1950 ja 1956 vaaleissa. Toivonen oli lisäksi Hämeenlinnan kaupunginvaltuuston jäsen.
Otto Toivonen oli myös Sotasyyllisyysoikeuden jäsen ja yhdessä kahden muun sosiaalidemokraatin ja Maalaisliiton Lauri Riikosen kanssa äänesti loppuun asti kaikkien syytettyjen vapauttamisen puolesta. Tästä kommunistien lehdet, kärjessä Vapaa Sana ja Työkansan Sanomat, herjasivat häntä raskaasti.
Toivonen oli naimisissa Martta Matilda Vihervän kanssa vuodesta 1917.
Dagens Nyheterin kulttuuripalkinto
Dagens Nyheterin kulttuuripalkinto on vuosittain jaettava kulttuuripalkinto, jonka ruotsalainen päivälehti Dagens Nyheter perusti vuonna 2007. Lehden kriitikot asettavat elokuvan, kuvataiteen, kirjallisuuden, musiikin ja näyttämötaiteen aloilta yhden ehdokkaan kultakin. Palkitun valitsivat vuoteen 2011 lukijat ja kuusijäseninen tuomaristo, jota johti Dagens Nyheters kulttuuriosaston päällikkö. Vuodesta 2012 valinnan on tehnyt tuomaristo.
Mértola
Mértola on kunta Bejan piirissä, Portugalissa. Sen pinta-ala on 1 292,8 km² ja väkiluku noin 7 200.
Mértolan nykyinen pormestari on Jorge Rosa. Kunnan juhlapäivä on 24. kesäkuuta.
Luettelo Suomen päiväperhosista
Tämä on luettelo Suomen päiväperhosista (Papilionoidea) ja paksupäistä (Hesperioidea).
Barokkiviulu
thumb|250px|Barokkiviulu Barokkiviulu on nykyään yleisessä käytössä oleva nimitys viululle, joka rakenteeltaan ja soinniltaan vastaa 1600-luvulta 1800-luvun alkupuolelle käytössä ollutta viulutyyppiä. Tämä ajanjakso käsittää siis barokin (musiikin historiassa n. 1600–1750) lisäksi myös klassismiksi kutsutun (n. 1750–1820) aikakauden. Barokin aikana käytössä olleita jousityyppejä kutsutaan barokkijousiksi ja klassismin aikaisia klassisiksi jousiksi. Leuka- ja olkatukia ei barokin tai klassismin aikaan käytetty.
Laajasalon kanava
thumb|Kanavan ylittävä silta thumb|Näkymä [[Tiiliruukinlahti|Tiiliruukinlahdelle kanavan länsiosassa]] Laajasalon kanava (käytetään myös nimiä Degerön kanava ja Klubbnäsin kanava) sijaitsee Helsingissä Laajasalon ja Tammisalon välissä ja johtaa Tiiliruukinlahdelta Reposalmelle. Laajasalon erotti aikoinaan mantereesta Klubbnäsin salmi, joka täytettiin 1700-luvun lopulla. Myöhemmin vuosina 1872–1874 Puotilan alueen maanomistajat rakensivat täytettyyn salmeen valtion avustuksella 120 metriä pitkän kanavan lyhentääkseen venematkaa Helsinkiin. Kanava uudistettiin vuonna 1885, ja se ruopattiin kymmenen vuotta myöhemmin 1895.
Barokkiviulu
Musiikillisesti merkittävin ero barokki- ja nykyviulun välillä syntyy erilaisesta jousesta. Barokkiviulun jousi on nykyjousta lyhyempi ja kaarevampi ja siinä on nykyjousta vähemmän jouhia.
Laajasalon kanava
Tätä nykyä Laajasalon kanava on veneliikenteen käytössä ja sen syväys on 0,9 metriä. Kanavan veneliikennettä ohjaamassa on automaattinen liikennevalojärjestelmä.
Tomasz Rząsa
thumb|Tomasz Rząsa Tomasz Mariusz Rząsa (s. 11. maaliskuuta 1973 Krakova, Puola) on puolalainen entinen jalkapalloilija, pelipaikaltaan keskikenttäpelaaja.
180 senttimetriä pitkä Rząsa aloitti ammattilaisuransa kaudella 1991–1992 Sokół Pniewyssä. Muutaman Sokół-kauden jälkeen hän siirtyi Sveitsiin, jossa hän pelasi kahden vuoden ajan edustaen Grasshopperia, Luganoa ja Young Boysia. Kaudeksi 1997–1998 Rząsa siirtyi Alankomaihin De Graafschapin riveihin. Hän pelasi seurassa kaksi kautta, kunnes siirtyi ensimmäisen todelliseen huippuseuraansa, Feyenoordiin, jossa hän viimeistään nousi Euroopan huipulle. Feyenoordissa Rząsa pelasi neljä kautta, joiden jälkeen hän teki yhden kauden mittaisen visiitin Serbiaan Partizanin joukkueeseen. Tuon kauden jälkeen hän palasi Alankomaihin, ensin vuodeksi SC Heerenveeniin ja sitten ADO Den Haagiin. Uransa viimeiset vuodet 2006–2008 hän pelasi Itävallan SV Riedissä.
Yhteensä Rząsa pelasi lähes 400 ottelua Puolan, Sveitsin, Alankomaiden, Serbia ja Montenegron ja Itävallan sarjoissa. Hänen seurajoukkueuransa suurimpia saavutuksia ovat Sveitsin-mestaruus Grasshopperissa vuonna 1996 ja UEFA Cupin voitto Feyenoordissa vuonna 2002.
Puolan maajoukkueessa Rząsa pelasi 36 ottelua ja teki yhden maalin vuosina 1994–2006. Hän kuului joukkueen kokoonpanoon vuoden 2002 MM-kilpailuissa ja pääsi kentälle vaihtopelaajana yhdessä ottelussa.
In Becoming a Ghost
In Becoming a Ghost on The Facelessin neljäs studioalbumi, joka julkaistiin 1. joulukuuta 2017. Albumi on yhtyeen ensimmäinen viiteen vuoteen, jonka julkaisun venymiseen vaikuttivat muun muassa useat muutokset kokoonpanossa. Albumi debytoi Yhdysvalloissa Billboardin itsenäisten albumien listan sijalla 8.
Metal Injectionin Michael Pementel antoi albumille arvosanan 9.5/10. Hän luonnehti albumia taideteokseksi, joka käy läpi useita tunnetiloja soitannallisen ja laulullisen teknisyytensä kautta.
Funikulaari
thumb|Pariisin [[Montmartren funikulaari|Montmartren vinohissi.]] thumb|Funikulaari [[Lissabonissa.]] thumb|[[Fløibanen Bergenissä.]] Funikulaari ( ’pieni köysi’) eli kiskoköysirata on jyrkillä rinteillä käytettävä kuljetusrata. Funikulaarit kulkevat omilla reiteillään, joita on usein matkailukohteissa, mutta myös muun muassa kaivoksissa. Henkilöliikenteen funikulaareja on toiminnassa noin 290. Lisäksi funikulaareja on ollut henkilöliikennekäytössä noin 160 sittemmin suljetulla radalla. Henkilöliikenteen lisäksi funikulaareja on muun muassa teollisuuskäytössä.
Määritelmä
Funikulaarin rata on kalteva, ja sen kiskoilla kulkee omilla pyörillään kaksi vaunua (tai junaa), jotka toimivat toistensa vastapainoina. Ne on kytketty toisiinsa yläaseman kautta kulkevalla vetokaapelilla. Rakenteen vuoksi vaunut liikkuvat yhtäaikaisesti, toinen ylös ja toinen alas.
Jos vaunulla ei ole vastapainoa tai vastapaino on jokin muu kuin vastaava vaunu, kyse on vinohissistä. Niitä käytetään esimerkiksi metroasemilla, jotta hissi saadaan mahtumaan samaan tunneliin kuin liukuportaat.
Sana funikulaari juontuu latinan kielen köyttä tarkoittavan sanan funis diminutiivista funiculus.
Maailman jyrkin funikulaari, Stoosbahn, sijaitsee Sveitsissä Schwyzin kantonissa. Funikulaari valmistui vuonna 2017 ja se kuljettaa matkustajia jyrkimmillään 47,7 asteen kulmassa.
Maailman jyrkin vinohissi puolestaan sijaitsee Australian Katoomba Scenic Worldissa, se on nimeltään Scenic Railway, ja sen kaltevuus on 52 astetta.
Vesipainolastilla toimivat funikulaarit
Muun muassa seuraavat nykyisistä funikulaareista toimivat vesipainolastilla:
Suomen funikulaarit
Suomessa funikulaareja on tehty, jotta uittotukit saataisiin voimalaitosten ohi. Useimmilla Oulujoen voimalaitoksilla on yhä jäänteet tukinkuljetusfunikulaareista. Myös suomalaisiin kaivoksiin on rakennettu funikulaareja. Kolin rataa on toisinaan kutsuttu funikulaariksi, mutta se on rakenteensa perusteella vinohissi, vaikka kulkeekin poikkeuksellisesti ulkona.
Turun Kakolanmäelle avattiin toukokuussa 2019 Suomen ensimmäinen kaupunkifunikulaari eli kaupungissa ulkona kulkeva vinohissi, Kakolan funikulaari. Rakennusaikataulujen venymisen takia sen valmistuminen ja käyttöönotto siirtyivät useaan kertaan. Myös hissin muotoilu ja erilaisuus verrattuna havainnekuviin on herättänyt yleisössä huvittuneisuutta.
Sheryl Munks
Sheryl Munks (s. 1965) on australialainen näyttelijä ja tanssinopettaja. Hän on esiintynyt televisiosarjoissa ja elokuvissa vuodesta 1986 lähtien. Suomessa hänet tunnetaan parhaiten roolista draamasarjassa Lumisen virran mies, jossa hän näytteli pastori Colin McGregorin (Brett Climo) vaimoa Emilyä. Hän voitti Penguin Encouragement Award -palkinnon roolistaan elokuvassa In Between vuonna 1988. Munks on naimisissa Paul Callahanin kanssa.
Rise (Hollywood Vampiresin albumi)
Rise on Hollywood Vampiresin toinen albumi, joka julkaistiin 21. kesökuuta 2019.
Gary Mathiasin katoaminen
Gary Mathiasin katoaminen (tunnetaan myös nimellä Yuba County five) oli 24. helmikuuta 1978 alkanut tapahtumasarja, jossa viisi nuorta miestä katosi vuoristoiseen kansallispuistoon Kaliforniassa. Miesten käyttämä auto löydettiin hylättynä soratieltä useita päiviä katoamisen jälkeen. Neljä ruumista löydettiin ja tunnistettiin kesäkuussa 1978. Gary Mathias on ainoa, jonka ruumista ei olla löydetty.
Tapahtumat
Yuba City:stä kotoisin olleet miehet olivat matkustaneet 80 kilometriä Chicon kaupunkiin, kannustamaan kannattamansa joukkueen peliä paikallisella yliopistolla. Silminnäkijän mukaan miehet olivat pelistä lähdettyään pysähtyneet ostamaan eväitä. Miehillä oli yllään vain kevyet takit. Miehet liikkuivat Madrugan autolla, joka oli turkoosi-valkoinen vuoden 1969 Mercury Montego. Kun miehet eivät palanneet kotiin aamulla, vanhemmat tekivät katoamisilmoituksen poliisille.
Katoamisen jälkeen
Miesten käyttämä auto löytyi hylättynä soratien varrelta useita päiviä myöhemmin, Plumas-kansallispuistosta noin 110 kilometriä Chicosta. Metsänvartija oli havainnut auton ja ilmoitti siitä poliisille nähtyään katoamisilmoituksen. Katoamisyönä auton luona ollut mies, Joe Shones kertoi nähneensä ryhmän miehiä, naisen ja vauvan. Shonesin auto oli jäänyt aiemmin kiinni lumeen ja hänelle oli tullut rintakipuja työntäessä sitä. Shones oli jäänyt kivuissaan autoonsa odottamaan apua ja havahtunut myöhemmin seurueeseen. Seurue oli kuitenkin hiljentynyt Shonesin huutaessa apua, ja jättänyt hänet huomioimatta. Muutaman tunnin kuluttua Shones sai voimia lähteä kävelemään läheiselle mökille. Matkalla hän ohitti Madrugan auton, joka oli tyhjä. Shones kertoi myöhemmin havainnoistaan poliisille. Häntä pidetään viimeisenä henkilönä, joka näki miehet elossa.
Kadonneiden miesten etsinnät kylmässä vuoristossa lopetettiin melko pian, toistuvien huonojen sääolosuhteiden vuoksi. Kuukausia myöhemmin kesäkuun 4. päivänä, moottoripyöräilijät löysivät 32:km päässä auton löytöpaikalta sijainneesta metsäosaston ylläpitämästä retkeilyyn tarkoitetusta asuntovaunusta Ted Weiherin ruumiin. Weiherin ruumis oli kiedottu lakanoihin, hänellä ei ollut kenkiä ja hänen jalkansa olivat pahasti paleltuneet. Hän oli nääntynyt ja paleltunut kuoliaaksi. Weiherin parran perusteella arvioitiin, että hän oli ollut elossa 8-13 viikkoa katoamisen jälkeen. Weiher oli ennen katoamista isokokoinen, painaen noin 90 kiloa. Kun ruumis löydettiin, hän painoi vaan noin 40 kiloa.
Seuraavaksi löytyivät Madrugan ja Sterlingin ruumiit. Madrugalla oli vieläkin hallussa autonsa avaimet. He olivat kuolinsyyntutkinnan perusteella kuolleet hypotermiaan. Madrugan ruumis oli osittain syöty ja Sterlingistä oli jäljellä vain luut. Läheltä löytyi myös Huettin luita. Ruumiiden oletetaan joutuneen eläinten syömäksi. Mathiaksesta ei löydetty koskaan jäänteitä. Mathiaksen tenniskengät löytyivät asuntovaunusta ja oletetaan, että Mathias olisi lähtenyt käyttäen Weiherin kenkiä.
Šklou
Šklou eli Šklov  on pienehkö joenvarsikaupunki Mahiljoun alueella Valko-Venäjän itäosissa. Kaupunki toimii Šklouskin hallintopiirin keskuksena. Škloun kaupungissa asui syksyn 2009 väestönlaskennan mukaan 16 439 ja koko hallintopiirissä 30 802 ihmistä.
Kaupunki sijaitsee Dnepr-joen länsipenkereellä. Historiallisissa asiakirjoissa Šklou mainitaan 1500-luvun alkupuolella. Tärkeän vesiväylän varrella sijainneena se on kohdannut historiassaan useamman sodan taistelut. 1580 kaupunki poltettiin ja myös 1769 merkittävä osa kaupungista paloi.
Navigoitavan Dneprin ohella rautatie tarjoaa nykyään väylän raskaille kuljetuksille; Šklou on Valko-Venäjän itäisen pääradan Orša–Mahiljou-osuuden väliasema. Myös maanteitse lähimmät suuremmat kaupungit ovat Mahiljou (36 km etelään) ja Orša (49 km pohjoiseen).
Javor Janakiev
Javor Dimitrov Janakiev (, s. 3. kesäkuuta 1985 Stara Zagora) on bulgarialainen entinen kreikkalais-roomalainen painija, olympiamitalisti ja maailmanmestari. Janakiev saavutti pronssia vuonna 2008 Pekingin olympialaisissa 74 kg sarjassa. Janakiev voitti maailmanmestaruuden vuonna 2007 74 kg sarjassa. Hänellä on myös EM-pronssi vuodelta 2013 74 kg sarjasta.
Painonnoston Suomen-mestaruuskilpailut 2021
Painonnoston Suomen-mestaruuskilpailut 2021 kilpailtiin 18. kesäkuuta 2021 Kouvolassa. Järjestävänä seurana toimi Kuusankosken Kisa.
Kooma
Kooma on syvän tajuttomuuden tila, jossa oleva henkilö ei tiedosta ympäristöään eikä reagoi minkäänlaisiin ulkoisiin ärsykkeisiin. Henkilöä ei voida myöskään herättää koomasta voimakkaillakaan ääni-, näkö-, tai kipuärsykkeillä. Syvässä koomassa potilas ei välttämättä pysty hengittämään, jolloin hänet voidaan pelastaa vain laittamalla hänet hengityskoneeseen.
Kooma voi aiheutua esimerkiksi voimakkaasta päähän kohdistuneesta iskusta (bilateraalinen vahinko aivoverkostoon), keskushermostollisesta sairaudesta tai neurologisesta vammasta. Muita mahdollisuuksia ovat aineenvaihdunnan sairaustilat, esimerkiksi kohonnut verensokeritaso diabeteksen yhteydessä. Potilas voidaan myös saattaa keinotekoiseen koomaan lääkkeiden avulla tarkoituksena aivokudoksen turvotuksen laskeminen, tai potilaan säästäminen äärimmäisiltä kiputiloilta.
Seuraukset
Pisimpään koomassa oli yhdysvaltalainen Edwarda O’Bara, joka vaipui koomaan 16-vuotiaana ja oli siinä 42 vuotta, kunnes kuoli. Puolalainen rautatieläinen Jan Grzebski oli koomassa 19 vuotta vuosina 1988–2007, mutta toipui.
Ennuste
Kooman jälkeen potilas voi toipua hiljalleen ja saavuttaa jälleen täyden fyysisen ja henkisen terveyden, kun taas jotkut tarvitsevat terapiaa, ja kaikki eivät palaudu koskaan täydellisesti. Koomasta voi myös siirtyä vegetatiiviseen tilaan, jolloin autonomiset elintoiminnot toimivat, mutta kognitiiviset aivotoiminnot eivät. Tässä tilassa hengitys toimii itsenäisesti, ja potilaalla on selkeät unirytmit toisin kuin koomassa. Potilas voi hereillä ollessaan reagoida kipuun ja liikkua, mutta liikkuminen ei ole tarkoituksenmukaista.
Infinite Mass
Infinite Mass on ruotsalainen vuonna 1991 toimintansa aloittanut hip hop-yhtye. Yhtyeeseen kuuluvat MC:t Amir Chamdin ja Rodrigo Pencheff, basisti Jonas Erikson, kitaristi Joen Carlstedt, rumpali Jejo Perkovic, kosketinsoittaja Tito Pencheff ja DJ Cribe Pencheff.
Belchersaaret
Belchersaaret on saaristo Hudsoninlahdella Kanadan aluevesillä. Hallinnollisesti maapinta-alaltaan noin 13 000 neliökilometriä kattava saaristo kuuluu Nunavutin territorioon ja Qikiqtaalukin alueeseen.
Saaristo käsittää kaikkiaan yli 1 500 saarta, joista suurimmat ovat Flaherty Island, Kugong Island, Moore Island, Tukarak Island, Innetallong Island, Wiegand Island, Split Island, Snape Island ja Mavor Island.
Saarten ainoa ja samalla Nunavutin eteläisin asutuskeskus Sanikiluaq sijaitsee Flaherty Islandilla. thumb|250px|left|Landsat-satelliittikuva Belchersaarista
Blenheimin palatsi
Blenheimin palatsi on monumentaalinen kartano Woodstockissa, lähellä Oxfordia Englannissa. Se tunnetaan Winston Churchillin synnyinpaikkana ja lapsuudenkotina. Kartano edustaa harvinaista englantilaista barokkia.
Kartanon rakentaminen alkoi vuonna 1705 ja päättyi noin 1722. Sen piti alun perin olla kiitollisen kansakunnan lahja John Churchillille, ensimmäiselle Marlboroughin herttualle, voittoisan Ranskan-sotaretken jälkeen. Rakentamisaikana nousi kuitenkin poliittinen debatti, joka ajoi herttuan maanpakoon ja luopumaan arvonimestään sekä johti kartanon suunnitelleen arkkitehdin sir John Vanbrughin maineen menetykseen. Parlamentin rahoitus loppui vuonna 1712. Churchillit palasivat maanpaosta 1714 kuningattaren kuoltua, ja rakennustyöt jatkuivat heidän omilla rahoillaan pääasiassa herttuattaren ohjeiden mukaan. Vanbrugh suunnitteli kartanon ennen kaikkea kaukaa katsottavaksi; läheltä sen runsaat koristelut voivat näyttää melko mahtipontisilta. Capability Brown, aikansa tunnetuin maisema-arkkitehti, suunnitteli puiston.
Blenheimin palatsi luokiteltiin vuonna 1957 Grade I -luokan suojelukohteeksi. Kartano liitettiin Unescon maailmanperintöluetteloon 1987.
Valentin Claireaux
Valentin Claireaux (s. 5. huhtikuuta 1991 Saint Pierre ja Miquelon, Ranska) on ranskalainen jääkiekkoilija, joka pelaa Ranskan pääsarjan Dragons de Rouenissa. Hän on pelipaikaltaan oikea laitahyökkääjä, mutta Claireaux osaa pelata myös keskellä. Hän laukoo oikealta. Claireaux aloitti uransa Ranskassa, mutta pelasi vuosina 2014–2019 ensin Mestiksessä ja sitten SM-Liiga. Suomesta hän siirtyi reiluksi kolmeksi vuodeksi Tšekkiin ja Ranskaan hän palasi 2022. Rouenissa Claireaux voitti keväällä 2023 ensimmäisen mestaruutensa. Ranskan maajoukkueetta Claireaux on edustanut seitsemässä MM-turnauksessa.
Seuraura
Claireaux syntyi Saint-Pierre ja Miquelonin Ranskalle kuuluvassa saaristossa Kanadan edustalla. Hän aloitti siellä myös jääkiekkoilun, mutta pelasi myöhemmät juniorivuotensa kuitenkin manner-Ranskassa HC Amiens Sommen paidassa. Kaudella 2008–2009 Claireaux toimi seuran U18-junioreiden kapteenina ja jakoi tehoilla 23+22=45 sarjan pistepörssin toisen sijan Rouen HE:n Kévin Beziaun kanssa. Kaudella 2009–2010 hän voitti U22-junioreiden hopeaa. Claireaux debytoi myös Ligue Magnusissa, jossa hänen tulokaskautensa toi 22 runkosarjaottelussa tehot 3+6=9 ja neljässä playoff-ottelussa yhden maalin.
Elokuussa 2014 Claireaux siirtyi try-outille Mestis-joukkue Lempäälän Kisaan. Syyskuussa hän sai joukkueeseen vuoden mittaisen sopimuksen kaudeksi 2014–2015. Claireaux oli LeKin kolmanneksi paras maalintekijä 11 osumallaan.
Kaudeksi 2015–2016 Claireaux palasi kotimaahansa ja siirtyi Ducs d'Angersin riveihin. Marraskuussa 2015 hän palasi kuitenkin loppukaudeksi Mestikseen ja siirtyi KeuPa HT:n paitaan. Kaudeksi 2016–2017 Claireaux teki 1+1-vuotisen sopimuksen SM-liigajoukkue Rauman Lukon ja KeuPa HT:n yhteistyöpelaajana. Hän pelasi lopulta koko kauden Lukon vahvuudessa tehden 53 runkosarjaottelussa tehot 6+14=20. Helmikuussa 2017 seura käytti Claireaux'n sopimuksessa olleen option ja teki vuoden mittaisen jatkosopimuksen hänen kanssaan.
Syyskuussa 2018 Claireaux siirtyi 1+1-vuotisella ja lokakuun loppuun asti kestävän try-outin sisältävällä sopimuksella Vaasan Sportiin oltuaan ilman sopimusta alkukauden 2018–2019. Hän sai koejaksonsa päätteeksi jatkosopimuksen.
Lokakuussa 2019 Claireaux siirtyi try-outille Tšekin Extraligan HC Zlíniin oltuaan ilman sopimusta alkukauden 2019–2020. Hän oli joukkueen kolmanneksi paras pistemies tehoilla 11+19=30. Kaudeksi 2020–2021 Claireaux siirtyi vuoden mittaisella sopimuksella samassa liigassa pelaavaan HC Pardubiceen. Joulukuussa hän vaihtoi loppukauden kattavalla ja yhden vuoden option sisältävällä sopimuksella toiseen Extraliga-joukkueeseen, BK Mladá Boleslaviin.
Claireaux edusti Mladá Boleslav noin vuoden ajan kahdella eri kaudella. Hänet kaupattiin tammikuussa 2022 Berani Zlíniin. Sieltä hän vielä vaihtoi maaliskuussa lainalle Sveitsin pääsarjan EHC Kloteniin. Claireaux jatkoi hieman yllättäen kaudella 2022–2023 Tšekin kakkosliigaan pudonneessa Zlínissä. Claireaux’n sopimus purettiin kuitenkin marraskuussa 2022 hänen loukkaannuttua kahdesti pienen ajan sisään. Hän siirtyi sen jälkeen Ranskan pääsarjan Dragons de Roueniin. Rouenissa Claireaux oli voittamassa keväällä 2023 Ranskan-mestaruutta.
Maajoukkueura
Claireaux teki maajoukkuedebyyttinsä Euro Ice Hockey Challengessa 15. joulukuuta 2011 Slovenian Ljubljanassa Venäjän B-maajoukkuetta vastaan. Claireaux on edustanut Ranskaa MM-kilpailuissa vuosina 2015, 2016, 2017, 2018, 2019, 2022 ja 2023. Vuoden 2016 turnauksessa hän jakoi joukkueensa sisäisen tehotilaston voiton Florian Chakiachvilin kanssa lukemalla +3. Vuoden 2019 turnauksessa Claireaux toimi Ranskan varakapteenina. Joukkueen turnaus päättyi kuitenkin putoamiseen IA-divisioonaan. Hän pelasi myös Sotšin olympiakisojen 2014, Pyeongchangin olympiakisojen 2018 ja Pekingin olympiakisojen 2022 karsinnoissa. Yhteensä Claireaux on pelannut 157 maaottelua tehopistein 13+19=32.
Pili
Pili on polynesialaisessa mytologiassa liskojumala, jota pidetään monien polynesialaisten kansojen esi-isänä. Pili on toteemieläin Uuden-Kaledonian kansoille.
Lufthansan lento 181
Lufthansan lento 181 oli Lufthansa n Boeing 737-matkustajalentokoneen lento, joka kaapattiin 13. lokakuuta 1977 Palma de Mallorcan ja Frankfurtin välisellä lennolla. Kaappauksen takana oli palestiinalainen terroristijärjestö Palestiinan vapautuksen kansanrintama, eli PFLP. Järjestön tavoitteena oli vapauttaa saksalaisia punaisen armeijakunnan, eli RAF:in jäseniä vankilasta.
Kaappauksen tausta
Lufthansan lento 181 lähti kello 11.13. lokakuussa 1977 Son Sant Joanin lentoasemalta, Mallorcan saarelta kohti Frankfurtin lentoasemaa, Saksassa. Noin puoli tuntia lähdön jälkeen, koneen lentäessä Marseillen päällä neljä PFLP:n terroristia Mahmud Zuhir Yousef Akashan johdolla kaappasivat koneen. Koneessa oli neljän terroristin lisäksi 84 matkustajaa ja 7 miehistön jäsentä.
Punainen armeijakunta oli kaapannut 5. syyskuuta Kölnissa, Saksassa työnantajaliiton puheenjohtajan, Hanns Martin Schleyerin. RAF lähetti seuraavana päivänä vaatimuskirjeen Saksan liittohallitukselle, jossa he lupasivat vapauttaa Schleyerin, jos hallitus vapauttaa 14 järjestön terroristia vankilasta. Vankeja ei kuitenkaan vapautettu. Myöhemmin vasemmistolehdelle lähetettiin kuitenkin kuva, jossa näkyy Schleyer ja viesti, jossa vaaditaan, että poliisi lopettaa Schleyerin etsinnän ja vapauttaa yksitoista järjestön jäsentä ja johtohenkilöä Stammheimin vankilasta, Stuttgartista. Vankien joukossa olivat muun muassa Andreas Baader, Gudrun Ensslin ja Jan-Carl Raspe. Vankeja ei vapautettu, eikä Schleyeriä löydetty.
Kun Saksan liittohallitus ei suostunut vapauttamaan vankeja, liittoutuivat Palestiinan vapautuksen kansanrintama ja Punainen armeijakunta. He kaappasivat Lufthansan lennon ja vaativat uudelleen RAF:in vangittuja jäseniä vapaaksi, 100 000 D-markan lunnaita molemmille ryhmille, kahta Turkissa vangittuna pidettyä palestiinalaista vapaaksi sekä 15 miljoonan dollarin lunnaita. Jos vaatimuksiin ei suostuta, terroristit uhkasivat murhata Schleyerin sekä kaikki 84 lentokoneen matkustajaa.
Kaappauksen kulku
Kaapparit komensivat lentokoneen laskeutumaan Roomaan polttoaineen vähyyden takia. Saksan liittotasavallan sisäministeri Werner Maihofer pyysi turhaan Italian viranomaisia estämään koneen matkan jatkamisen. Kaappaajat vaativat 11 RAF:n terroristin vapauttamista ja 15 miljoonaa Yhdysvaltain dollaria. Kaapattu lentokone jatkoi matkaa Roomasta määräpäänään Larnaka Kyproksella.
Vastatoimiin ryhdytään
Samanaikaisesti otettiin yhteys terrorismin vastaiseen GSG-9-ryhmään. Kun kaapattu kone laskeutui Larnakaan lentokentälle, GSG-9-ryhmän kone laskeutui Naton tukikohtaan Akrotiriin.
Matka jatkuu
Olosuhteet kaapatussa koneessa olivat sietämättömät 60 asteen kuumuudessa. WC:t olivat täyttyneet, ja haju oli sanoinkuvaamaton.
Saksan liittotasavalta lähetti valtiosihteeri Hans Jürgen Wischnewskin Dubaihin neuvottelemaan kaappareiden kanssa ajan voittamiseksi. Wischneswski oli Saksassa tunnettu ja arvostettu valtiosihteeri; etenkin hänen hyvä arabimaailman tuntemuksensa oli tärkeä tekijä. Wischneski yritti turhaan neuvotella kaappareiden kanssa.
Pakkolasku Adeniin
Schumannin sallittiin lähteä koneesta tarkastamaan koneen kunnon. Kun hän palasi koneeseen, hän kieltäytyi lentämästä konetta. Kapteeni Mahmud syytti häntä pakoyrityksestä. Mahmud käski Schumannin maahan koneen keskikäytävälle ja ampui tämän pistoolilla matkustajien kauhuksi.
Lennolla ollut perämies Jürgen Vietor otti nyt kapteenin paikan. Kun lentokone oli tankattu, Vietor nousi ilmaan 17. lokakuuta ja laskeutui Mogadishuun, Somaliaan, sillä mikään arabivaltio ei suostunut ottamaan lentokonetta vastaan.
Mogadishu
Mogadishun lentoasemalla kapteeni Jürgen Schumannin ruumis siirrettiin ruumisautoon.
Viranomaiset Bonnissa olivat sitä mieltä, että pelastusoperaatioon olisi ryhdyttävä. Pikapuhelu Saksan liittokanslerin Helmut Schmidtin ja Somalian presidentin Siad Barren välillä johti amerikkalaisten painostuksella, että vapautusoperaatiolle ei enää olisi vaihtoehtoa.
Iskuryhmä paikalle
Jääkärit lennätettiin viipymättä Mogadishuun Kreetalta. Hans Jürgen Wischnewski lensi Somaliaan Dubaista ja alkoi neuvotella Mahmudin kanssa, joka uhkasi räjäyttää koneen 40 minuutissa, mikäli heidän vaatimuksiaan ei noudatettaisi.
Silloin lennonjohdosta ilmoitettiin, että terroristit oli vapautettu Saksassa sekä lunnaita oli suostuttu maksamaan. Se oli Hans Jürgen Wischnewskin psykologinen temppu, jolla hän saisi lisäaikaa.
Terroristit kysyivät varapilotti Vietorilta lennon tuloaikaa. Hän ilmoitti hetken laskeskeltuaan, että mikäli kyseessä olisi Boeing 707, lento kestäisi tuulivarauksineen noin kuudesta kahdeksaan tuntia. Mahmud suostui viivytykseen.
Operaatio Tulitaika (Feuerzauber)
17. lokakuuta kello kaksi yöllä lentokone seisoi Mogadishun lentokentällä. Kaikkien koneessa olleiden, joilla oli näköala ikkunoista, huomio kiinnittyi kauempana kentällä laukaistuihin valoraketteihin ja maata pitkin pyörineeseen palavaan tynnyriin. Myös terroristit katsoivat niitä – kuten oli tarkoituskin.
Yhtäkkiä koneen keskellä olevat hätäuloskäynnit aukesivat, sisään lensi useita tyrmäyskranaatteja ja alkoi kuulua toistuvia huutoja: "Päät alas - päät alas!", samassa liittotasavallan rajavartiolaitoksen erikoisryhmä GSG 9:n kommandot hyökkäsivät sisään surmaten kolme kaappaajaa ja haavoittaen yhtä. Muutaman minuutin kuluttua väsyneet panttivangit olivat vapaita. Panttivankien joukossa oli Tukholmassa asuva Suomen kansalainen huonekalukauppias Oiva Ojalainen, joka selviytyi painajaisesta säikähdyksellä.
Lopputulos
thumb|Kaapattu kone saapui takaisin 18. lokakuuta 1977 Kölnin–Bonnin lentoasemalle kuvassa on GSG-9 erikoisjoukko sekä panttivangit
Vielä samana yönä lensivät panttivangit sekä vapautettu miehistö takaisin ministeri Wischnewskin sekä GSG-9 kommandoryhmän kanssa takaisin kotimaahansa. Kone laskeutui Kölnin–Bonnin lentoasemalle jossa oli vastassa omaisten lisäksi valtava väkijoukko. Sisäministeri Maihofer ylisti pelastajia. .
Kun tieto onnistuneesta vapautuksesta tuli Saksaan, kolme vangeista eli Andreas Baader, Jan-Carl Raspe ja Gudrun Ensslin tekivät itsemurhan. Baader ja Raspe käyttivät ampuma-aseita, jotka heidän asianajajansa olivat salakuljettaneet heille, Ensslin hirttäytyi. Neljäs terroristi, Irmgard Möller, yritti itsemurhaa puukottamalla itseään rintaan. .